ai4bharat/Pralekha huggingface dataset:
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
தூய்மை அம்ரித் மகோத்சவத்தில், சுத்தமான நகரங்களுக்கு விருது வழங்கி குடியரசுத் தலைவர் கவுரவிப்பு
தூய்மை அம்ரித் மகோத்சவத்தில், சுத்தமான நகரங்களுக்கு, குடியரசுத் தலைவர் திரு ராம்நாத் கோவிந்து விருது வழங்கி கவுரவித்தார்.
தூய்மை இந்தியா திட்டத்தின் ஒரு பகுதியாக, தூய்மை அமிர்த மகோத்சவ விழாவை, மத்திய நகர்ப்புற மற்றும் வீட்டுவசதித்துறை அமைச்சகம் தில்லி விஞ்ஞான் பவனில் நடத்தியது.
தூய்மை இந்தியா திட்டத்தின் கீழ் நகரங்கள், மாநிலங்கள், யூனியன் பிரதேசங்கள் மேற்கொண்ட தூய்மைப் பணிகளை அங்கீகரிப்பதற்காக இந்த விருது வழங்கும் விழா நடத்தப்பட்டது. பல்வேறு பிரிவுகளில் 300-க்கும் மேற்பட்ட விருதுகள் வழங்கப்பட்டன.
இந்தியாவின் தூய்மையான நகரம் என்ற விருதை தொடர்ந்து ஐந்தாவது முறையாக, இந்தூர் பெற்றது. சூரத், விஜயவாடா ஆகிய நகரங்கள் முறையே 2வது மற்றும் 3வது இடத்தை பிடித்தன.
ஒரு லட்சம் மக்களுக்கு கீழ் உள்ள நகரங்களின் பிரிவில் மகாராஷ்டிராவைச் சேர்ந்த விட்டா, லோனாவாலா மற்றும் சஸ்வத் ஆகிய நகரங்கள் முறையே முதலாவது, இரண்டாவது, மூன்றாவது இடத்தைப் பிடித்துள்ளன. சிறந்த கங்கை நகரம் பிரிவில், வாரணாசி விருது பெற்றது.
100க்கும் மேற்பட்ட நகர்ப்புற உள்ளாட்சிகள் அடங்கிய மாநிலங்களின் பிரிவில் சத்தீஸ்கர், தொடர்ந்து 3வது முறையாக தூய்மையான நகரம் என்ற விருதை பெற்றது.
100 நகர்ப்புற உள்ளாட்சிகளுக்கு குறைவாக உள்ள மாநிலங்கள் பிரிவில், ஜார்கண்ட் 2வது முறையாக தூய்மையான நகரம் என்ற விருதை பெற்றது.
இந்நிகழ்ச்சியில் குடியரசுத் தலைவர் திரு ராம்நாத் கோவிந்த் பேசியதாவது:
விடுதலையின் அம்ரித் மகோத்சவத்தை நாம் கொண்டாடுவதால், இந்தாண்டு தூய்மை கணக்கெடுப்பு விருதுகள் சிறப்பு முக்கியத்துவம் பெறுகின்றன. கொவிட் பெருந்தொற்று காலத்திலும், தூய்மை பணியாளர்கள் தொடர்ந்து பணியாற்றினர். பாதுகாப்பற்ற தூய்மை நடவடிக்கைகளால், எந்த சுகாதாரப் பணியாளரும் ஆபத்தை சந்திக்க கூடாது என்பதில் அரசு உறுதியுடன் உள்ளது. நகரங்களை சுத்தமாக வைக்க திடக் கழிவு மோலாண்மையை திறம்பட மேற்கொள்வது அவசியம். சுற்றுச்சூழல் பாதுகாப்பு என்பது, இந்திய பாரம்பரிய வாழ்கை முறையின் ஒருங்கிணைந்த பகுதி. தற்போது சுற்றுச் சூழல் பாதுகாப்பை ஒட்டு மொத்த உலகமும் வலியுறுத்துகிறது. கழிவுகளை குறைப்பது, மறுசுழற்ச்சி ஆகியவற்றில் கவனம் செலுத்தப்படுகிறது. கழிவையும், பணமாக்கும் முயற்ச்சியில் தொடக்க நிறுவனங்கள் சில தீவிரமாக ஈடுபட்டுள்ளன. இது போன்ற துறைகளில் தொழில் முனைவோர்களையும், முதலீடுகளையும் ஊக்குவிக்க வேண்டும்.
இவ்வாறு அவர் கூறினார்.
மத்திய வீட்டு வசதி மற்றும் நகர்ப்புற விவகாரத்துறை அமைச்சர் திரு ஹர்தீப் சிங் பூரி பேசுகையில், நகர்ப்புற தூய்மை இந்தியா திட்டத்தின் கீழ் மேற்கொள்ளப்பட்ட சாதனைகள், இதற்கு முன் இல்லாத கூட்டு முயற்சிகளின் பலனால் ஏற்பட்டது என கூறினார். தூய்மை இந்தியா இயக்கம், தற்போது மக்கள் இயக்கமாகவும் மாறியுள்ளது என மத்திய அமைச்சர் திரு ஹர்தீப் சிங் பூரி தெரிவித்தார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்; https://pib.gov.in/PressReleasePage.aspx?PRID=1773458
-----
(Visitor Counter : 245
நுகர்வோர் நலன், உணவு மற்றும் பொது விநியோகம் அமைச்சகம்
கைகளைக் கழுவுவதற்கான கிருமிநாசினிகள் தயாரிப்பை அதிகபட்ச அளவுக்கு உயர்த்துமாறு மது உற்பத்தி ஆலைகள் / சர்க்கரை ஆலைகளுக்கு அரசு வலியுறுத்தல்
100 மது உற்பத்தி ஆலைகள் மற்றும் 500க்கும் மேற்பட்ட உற்பத்தியாளர்கள் கை கிருமிநாசினிகள் தயாரிக்க அனுமதி
கொரோனா வைரஸ் தாக்குதலைக் கட்டுப்படுத்துவதற்கான முடக்கநிலை காலத்தில் அத்தியாவசியப் பொருள்கள் தொடர்ந்து கிடைப்பதை உறுதி செய்வதற்கு மத்திய மாநில அரசுகள் அனைத்து நடவடிக்கைகளையும் எடுத்து வருகின்றன. கொரோனா வைரஸ் பரவலைத் தடுப்பதற்கு, பொதுமக்கள், சுகாதாரப் பணியாளர்கள், மருத்துவமனைகள் ஆகியவை கை கிருமிநாசினிகளைப் பயன்படுத்துகின்றனர். நாளுக்கு நாள் இதனுடைய தேவை அதிகரித்து வருகிறது. இந்தத் தேவைகளைச் சமாளிக்கும் வகையில், கை கிருமிநாசினி தயாரிப்பாளர்களுக்கு எத்தனால் / ENA கிடைப்பதில் ஏதும் சிரமங்கள் இருந்தால் அவற்றை நீக்க வேண்டும் என்றும், கை கிருமிநாசினிகள் தயாரிக்க விருப்பம் தெரிவிக்கும் மது உற்பத்தி ஆலைகள் உள்ளிட்ட புதிய விண்ணப்பதாரர்களுக்கு அனுமதி / உரிமங்கள் வழங்கவேண்டும் என்றும் கலால் ஆணையாளர்கள், கரும்பு ஆணையாளர்கள், ரசாயன மருந்துக் கட்டுப்பாட்டு அதிகாரிகள் மற்றும் மாவட்ட ஆட்சியர்கள் உள்ளிட்ட பல்வேறு மாநிலங்களின் அரசு அதிகாரிகளுக்கு ஆலோசனை தெரிவிக்கப்பட்டுள்ளது. மொத்தமாக கை கிருமிநாசினிகள் தயாரிக்கும் திறன் கொண்ட மது உற்பத்தி ஆலைகள் / சர்க்கரை ஆலைகள் போன்றவை கை கிருமிநாசினிகளைத் தயாரிக்க உத்வேகம் தரப்பட்டுள்ளது. உற்பத்தியை அதிகபட்ச அளவுக்கு அதிகரிப்பதற்கு, இந்த ஆலைகள் 3 ஷிப்டுகள் செயல்பட வேண்டும் என்று கேட்டுக்கொள்ளப் பட்டுள்ளது.
சுமார் 45 மது உற்பத்தி ஆலைகளுக்கும், வேறு 564 உற்பத்தியாளர்களுக்கும் கை கிருமிநாசினிகள் தயாரிக்க அனுமதி தரப்பட்டுள்ளது; இன்னும் ஓரிரு நாட்களில் 55க்கும் மேற்பட்ட கூடுதல் மது உற்பத்தி ஆலைகளுக்கு இதற்கான அனுமதி தரப்படவுள்ளது. இப்போதைய சூழ்நிலையில் கை கிருமிநாசினிகள் தயாரிக்க மேலும் பல நிறுவனங்களுக்கு உத்வேகம் தரப்பட்டுள்ளது. அனுமதி பெற்ற நிறுவனங்களில் பெரும்பாலானவை உற்பத்தியைத் தொடங்கிவிட்டன, மீதி நிறுவனங்கள் இன்னும் ஒரு வார காலத்தில் உற்பத்தியைத் தொடங்கும். அந்த வகையில் நுகர்வோருக்கும், மருத்துவமனைகளுக்கும் போதிய அளவில் கை கிருமிநாசினிகள் கிடைக்கும்.
பொது மக்களுக்கும், மருத்துவமனைகளுக்கும் நியாயமான விலையில் கை கிருமிநாசினிகள் கிடைப்பதை உறுதி செய்ய, கிருமிநாசினிகளுக்கு அதிகபட்ச சில்லரை விலையை அரசு நிர்ணயித்துள்ளது. 200 மில்லி அளவுள்ள கிருமிநாசினி பாட்டிலின் விலை ரூ.100க்கு மிகாமல் இருக்க வேண்டும்; மற்ற அளவுகள் உள்ள பாட்டில்களின் விலைகள், அவற்றின் அளவுகளுக்கு ஏற்ற விகிதாசாரத்தின்படி இருக்க வேண்டும்.
(Visitor Counter : 128
இந்திய போட்டிகள் ஆணையம்
போட்டித் தன்மைக்கு எதிரான நடவடிக்கைகளில் ஈடுபட்டதாக ராஜஸ்தானில் வேதியியலாளர் சங்கங்களுக்கு எதிராக தடை உத்தரவை இந்திய போட்டி ஆணையம் பிறப்பித்துள்ளது
இந்திய போட்டி ஆணையம்  23.08.2023 அன்று ராஜஸ்தானின் ஸ்ரீகங்காநகர் மாவட்டத்தில் உள்ள மாவட்ட மற்றும் தாலுகா அளவிலான வேதியியலாளர் சங்கங்களுக்கு எதிராக ஒரு உத்தரவை பிறப்பித்தது. அந்த சங்கங்கள் போட்டிச் சட்ட விதிகளை மீறியதாக கண்டறியப்பட்டது.
சோலார் லைஃப் சயின்சஸ் மெடிகேர் பிரைவேட் லிமிடெட்  தாக்கல் செய்த தகவல்களின் அடிப்படையில் இந்த விசாரணை தொடங்கப்பட்டது. சோலார் நிறுவனத்தின் மருந்து தயாரிப்புகளை ஒட்டுமொத்தமாக புறக்கணிப்பதன் மூலம் வேதியியலாளர் சங்கங்கள் போட்டிக்கு எதிரான நடவடிக்கைகளில் ஈடுபட்டதாக குற்றம் சாட்டப்பட்டது. பதிவு செய்யப்பட்ட ஆதாரங்கள் மற்றும் இந்த சங்கங்களின் தலைவர்களின் வாக்குமூலங்களின் அடிப்படையில், விதிமீறல்களை சி.சி.ஐ கண்டறிந்தது.
2020 ஆம் ஆண்டின் வழக்கு எண் 20-ல் உள்ள உத்தரவின் நகல் www.cci.gov.in என்ற சி.சி.ஐ-யின் இணையதளத்தில் உள்ளது.
Release ID=1952163
SM/PLM/KRS
(Visitor Counter : 40
மத்திய அமைச்சரவை
சுகாதார ஆராய்ச்சித் துறை மற்றும் உலக சுகாதார அமைப்பு இடையேயான ஒப்பந்தத்திற்கு மத்திய அமைச்சரவை ஒப்புதல்
பிரதமர் திரு.நரேந்திர மோடி தலைமையில் நடைபெற்ற மத்திய அமைச்சரவை, சுகாதார ஆராய்ச்சித் துறை மற்றும் உலக சுகாதார அமைப்பு  ஆகியவற்றுக்கு இடையே கையெழுத்தான ஒப்பந்தத்திற்கு ஒப்புதல் அளித்துள்ளது. இந்த ஒப்பந்தம், ஆராய்ச்சி, கண்டுபிடிப்பு மற்றும் திறன் மேம்பாடு ஆகியவற்றின் மூலம் உயர்தர தொழில்நுட்பம் குறைந்த செலவில் கிடைப்பதை ஊக்குவுக்கிறது.
இந்த ஒத்துழைப்பு ஒப்பந்தத்தில் உலக சுகாதாரம் 10.10.2022 அன்றும், 18.10.2022 அன்று சுகாதார ஆராய்ச்சித் துறையும் கையொப்பமிட்டன.
இந்த ஒத்துழைப்பு,தொழில்நுட்பத்தை அணுகுவதில் சர்வதேச கவனத்தை ஈர்ப்பது, ஆராய்ச்சி மற்றும் கண்டுபிடிப்புகளை அதிகரிப்பது மற்றும் பொருத்தமான பயிற்சி திட்டங்களை உருவாக்குதல் மற்றும் பரப்புதல் ஆகியவற்றை நோக்கமாகக் கொண்டுள்ளது.
மேலும் விவரங்களுக்கு இந்த ஆங்கில செய்திக்குறிப்பை காணவும் https://pib.gov.in/PressReleasePage.aspx?PRID=1924771
குடியரசுத் துணைத் தலைவர் செயலகம்
கல்வி மற்றும் சுகாதாரத் துறையில் இந்தியாவின் அடிப்படைக் கட்டமைப்பை, தொழில்நுட்ப வளர்ச்சியைக் கண்டு உலகம் வியக்கிறது: டாக்டர் எம். எஸ். ராமையா நூற்றாண்டு பிறந்த நாள் விழாவில் குடியரசு துணைத்தலைவரின் பேச்சு
கல்வி மற்றும் சுகாதாரத் துறையில் இந்தியாவின் அடிப்படைக் கட்டமைப்பை, தொழில்நுட்ப வளர்ச்சியைக் கண்டு உலகம் வியக்கிறது என்று குடியரசு துணைத்தலைவர் திரு ஜக்தீப் தன்கர் தெரிவித்துள்ளார். பெங்களூருவில் இன்று  நடைபெற்ற டாக்டர் எம். எஸ். ராமையா நூற்றாண்டு பிறந்த நாள் விழாவில் பேசிய அவர் இத்தகைய பெருமிதத்தை, சாதனைகளை சிலர் சீர்குலைக்க முயற்சி செய்வதை நாம் அனுமதிக்கலாமா என்பது பற்றி சிந்திக்க வேண்டுமென்று கேட்டுக்கொண்டார்.
டாக்டர் எம். எஸ். ராமையா தமது வாழ்நாள் முழுவதும் கர்மயோகியாக வாழ்ந்தார் என்றும் நாட்டின் கல்வி மற்றும் சுகாதாரத்தில் மாற்றம் கொண்டுவர கடமைப் பாதையில் நடைபோட்டார் என்றும் அவர் குறிப்பிட்டார் டாக்டர் ராமையா தொடங்கிய ஒரு கல்வி நிறுவனம் இன்று பல நிறுவனங்களாக வளர்ச்சி அடைந்திருப்பதை காண்பது மிகவும் மகிழ்ச்சி அளிப்பதாகக் கூறிய குடியரசு துணைத்தலைவர் கடந்த காலப் புகழை மீட்பது நமது பாதையாக உள்ளது என்றார்
இளம் மனங்களின் ஆக்கப்பூர்வ வளர்ச்சிக்கான மையமாக பெங்களூரு நகரம் உள்ளது என்றும் இவர்களின் புதிய கண்டுபிடிப்புக்கு முழுமையான சுதந்திரம் வழங்கவேண்டும் என்றும் அவர் கூறினார். இந்திய வரலாற்றில் அதன் குரலை உலகம் கேட்பது இப்போது இருப்பதைப்போல் முன்னெப்போதும் இருந்ததில்லை என்றும் அவர் தெரிவித்தார்
கடந்த 8-9 ஆண்டுகளில் ஒவ்வொரு நாளும் இரண்டு கல்லூரிகளும் ஒவ்வொரு வாரத்திலும் ஒரு பல்கழைக்கழகமும் அமைக்கப்படுவதாகவும் உலக மக்கள் இதனை அறியும் போது வியப்படைகிறார்கள் என்றும் அவர் கூறினார் ஒவ்வொரு கல்வி நிறுவனத்திலும் பழைய மாணவர்கள் அமைப்பை உருவாக்க வேண்டுமென்றும் சமுதாயத்திற்கு உண்மையான உணர்வுடன் நன்றிக்கடன் செலுத்த இதுவே சிறந்த வழியாகும் என்றும் அவர் தெரிவித்தார்.
சிறுபான்மையினர் நலன் அமைச்சகம்
நை ரோஷ்னி திட்டத்தின் கீழ் நாடு முழுவதும் சுமார் 40,000 பெண்கள் பயிற்சி பெற்றுள்ளனர்
கடந்த மூன்று ஆண்டுகளில், அதாவது 2019-20 முதல் 2021-22 வரை, பீகாரில் 175 பேர் உட்பட இந்தியா முழுவதும் சுமார் 40,000 பெண்கள் நை ரோஷ்னி திட்டத்தின் கீழ் பயிற்சி பெற்றுள்ளதாக மக்களவையில் இன்று கேள்வி ஒன்றுக்கு எழுத்துபூர்வமாக பதிலளித்த சிறுபான்மையினர் நலத்துறை அமைச்சர் திருமதி ஸ்மிருதி ஜூபின் இரானி தெரிவித்தார். அமைச்சகத்தால் அங்கீகரிக்கப்பட்ட ஏஜென்சிகள், தேசிய சிறுபான்மையினர் ஆணையச் சட்டம், 1992, பிரிவு 2 இன் கீழ் அறிவிக்கப்பட்டுள்ள அனைத்து சிறுபான்மை சமூகத்தைச் சேர்ந்த அதாவது, முஸ்லீம், சீக்கியர், கிறிஸ்தவர், பௌத்தர், சோராஸ்ட்ரியன்  மற்றும் ஜெயின் சமூகத்தைச் சேர்ந்த பெண்களைத் தேர்ந்தெடுக்கின்றன. அனைத்து ஆதாரங்களில் இருந்தும் ஆண்டு வருமானம் ரூ.2.50 லட்சத்திற்கு மிகாமல் உள்ள பயனாளிகளுக்கு, இந்தத் திட்டத்தின் கீழ் பயிற்சிக்கான தேர்வில் முன்னுரிமை அளிக்கப்படுகிறது. பெண் பயிற்சியாளர்களை அடையாளம் காண / தேர்வு செய்ய, கிராமப் பஞ்சாயத்து / நகராட்சி அமைப்பு / உள்ளாட்சி அமைப்பு ஆகியவற்றைச் சேர்ந்த தலைவரின் உதவியையும் ஏஜென்சிகள் பெறுகின்றன.
2022-23 நிதியாண்டிலிருந்து பிரதமரின் விராசத் கா சம்வர்தன்  திட்டத்தின் ஒரு அங்கமாக நை ரோஷ்னி திட்டம் இணைக்கப்பட்டுள்ளது. இது சிறுபான்மையினரின், குறிப்பாக கைவினைஞர் சமூகங்களின், தொழில்முனைவுத் தலையீடுகள், திறன் மேம்பாடு, கல்வி மற்றும் தலைமைத்துவப் பயிற்சி மூலம் அவர்களின் வாழ்வாதாரத்தை மேம்படுத்துவதை நோக்கமாகக் கொண்டுள்ளது.
உள்துறை அமைச்சகம்
இடியுடன் கூடிய புயல் மற்றும் மின்னல் ஆகியவற்றை சமாளிக்கும் தயார்நிலை மாநிலங்களில் உள்ளதா என்பது குறித்து தேசிய பேரிடர் மேலாண்மை ஆணையம் ஆய்வு
இடியுடன் கூடிய புயல், மின்னல் மற்றும் சூறைக்காற்று இவற்றைச் சமாளிக்க சிறந்த முன்னெச்சரிக்கை மற்றும் தயார்நிலை குறித்த ஆய்வினை தேசியப் பேரிடர் மேலாண்மை ஆணையம் மேற்கொண்டது. நாட்டின் பல பகுதிகளில் சமீபத்தில் இடியுடன் கூடிய புயல், மின்னல் மற்றும் சூறைக்காற்று தாக்கி விளைவித்த சேதங்கள் தொடர்பாக இந்த ஆய்வு நடைபெற்றது.
நேற்று  புதுதில்லியில் காணொலி காட்சி மூலம் நடைபெற்ற இந்த ஆய்வின்போது ஆணையம் இந்திய வானிலை ஆராய்ச்சித்துறை வெளியிடும் முன்னெச்சரிக்கைச் செய்திகளின் வெளியீடு காலம், போதுமான அளவு குறித்து விசாரித்து அறிந்தது. இந்தச் செய்திகளின் துல்லியத்தன்மை குறித்து மாநிலங்கள் திருப்தி தெரிவித்தன. வானிலைத் துறையின் உரிய காலத்திலான எச்சரிக்கை காரணமாக முன்னெச்சரிக்கை நடவடிக்கைகளை மேற்கொண்டு பல உயிர்களை காப்பாற்ற முடிந்ததாக மாநிலங்கள் தெரிவித்தன.
மேலும் விவரங்களுக்கு www.pib.nic.in என்ற வலைதளத்தைப் பார்க்கவும்ஃ
------
(Visitor Counter : 81
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 158.04 கோடியைக் கடந்தது
நாட்டில் கடந்த 24 மணி நேரத்தில் 80 லட்சத்துக்கும் அதிகமாக  தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்த கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 157.20 கோடியைக்  கடந்தது. 1,69,76,817 அமர்வுகள் மூலம் இந்த சாதனை படைக்கப்பட்டுள்ளது.
கடந்த 24 மணி நேரத்தில் 1,57,421 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,53,94,882 ஆக அதிகரித்துள்ளது.
- தொடர்ந்து குணமடைந்தோர் விகிதம் தற்போது 94.09 சதவீதமாக உள்ளது. கடந்த 24 மணி நேரத்தில் 2,38,018 பேர் புதிதாக பாதிக்கப்பட்டுள்ளனர்.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 17,36,628 ஆக உள்ளது; நாட்டில் கொவிட் சிகிச்சை பெறுபவர்களின் மொத்த விகிதம் தற்போது 4.62 சதவீதமாக உள்ளது.
கடந்த 24 மணி நேரத்தில் 16,49,143 கொவிட் பரிசோதனைகள் செய்யப்பட்டன. இதுவரை சுமார் 70.54 கோடி கொவிட் பரிசோதனைகள்  செய்யப்பட்டுள்ளன.
வாராந்திரத் தொற்று 14.92 சதவீதமாக உள்ளது. தினசரித் தொற்று விகிதம் 14.43 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1790629
அறிவியல் மற்றும் தொழில்நுட்பத்துறை
அறிவியல் தொழில்நுட்பத் துறையும் ஐபிஎம் நிறுவனமும் இணைந்து மாணவிகளுக்கு அறிவியல் மற்றும் தொழில்நுட்பம், பொறியியல் மற்றும் கணிதத்தில் வேலைவாய்ப்பு வழங்க நடவடிக்கை
அறிவியல் தொழில்நுட்பத்தின் விக்யான் ஜோதி மற்றும் 'அறிவியலுடன் ஈடுபடு'  திட்டங்கள் ஒருங்கிணைப்பு
'அறிவியலுடன் ஈடுபடு' என்ற தளத்தின் மூலம் நாட்டின் இளைஞர்கள் தரமான அறிவியல் சார்ந்த விஷயங்களை கற்றுக்கொள்ள முடியும்: பேராசிரியர் அஷுடோஷ் ஷர்மா, செயலாளர், அறிவியல் மற்றும் தொழில்நுட்பத்துறை
அறிவியல் மற்றும் தொழில்நுட்பத் துறையின் விக்யான் ஜோதி மற்றும் 'அறிவியலுடன் ஈடுபடு'  ஆகிய திட்டங்களை மேம்படுத்த இந்தத் துறையும், ஐபிஎம் இந்தியா நிறுவனமும் இணைந்துள்ளன.
விக்யான் ஜோதி திட்டத்தின் கீழ் அறிவியல் மற்றும் தொழில்நுட்பம், பொறியியல் மற்றும் கணிதப் பிரிவில் மாணவிகளுக்கு வேலைவாய்ப்பு அதிகரிக்கப்படும். 9 முதல் 12 ஆம் வகுப்பு வரை படிக்கும் மாணவிகள் தலைச் சிறந்த கல்லூரிகளில் தங்கள் மேற்படிப்பைத் தொடர இந்த திட்டம் உதவிகரமாக இருக்கும்.
விக்யான் பிரசார் அல்லது 'அறிவியலுடன் ஈடுபடு' என்ற திட்டத்தின் கீழ் மாணவர்கள், ஆசிரியர்கள், விஞ்ஞானிகள் ஆகியோரை இணைத்து உயர்நிலைப் பள்ளிக்கும் இதர கல்வி மையங்களுக்குமான தொடர்பு வலுப்படுத்தப்படும்.
இந்தத் திட்டங்கள் குறித்து பேசிய அறிவியல் மற்றும் தொழில்நுட்பத் துறைச் செயலாளர் பேராசிரியர் அஷுடோஷ் ஷர்மா, அறிவியலில் ஈடுபாடு உள்ள பள்ளி மாணவர்களுக்கு அதுகுறித்தத் தரமான விஷயங்கள் கற்றுத் தரப்படும் என்றார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1663120
-----
(Visitor Counter : 186
தொலைதொடர்பு மற்றும் தகவல் தொழில்நுட்ப அமைச்சகம்
இந்தியா தென்னாப்பிரிக்கா இணைந்து கூட்டு அஞ்சல்தலைகள் வெளியீடு – அமைச்சரவைக்கு விளக்கம்
மகாத்மா காந்தியின் பீட்டர்மாரிட்ஸ்பர்க் ரயில்நிலைய சம்பவத்தின் 125-வது ஆண்டு மற்றும் நெல்சன் மண்டேலாவின் பிறந்த நூற்றாண்டை நினைவு கூரும் வகையில் இந்தியாவும் தென்னாப்பிரிக்காவும் இணைந்து அஞ்சல் தலைகள் வெளியிட்டது குறித்து பிரதமர் திரு.நரேந்திர மோடி தலைமையிலான மத்திய அமைச்சரவையிடம் எடுத்துரைக்கப்பட்டது. கூட்டு அஞ்சல்தலை வெளியீட்டிற்கான புரிந்துணர்வு ஒப்பந்தம் இந்த ஆண்டு ஜூலை மாதம் 24ஆம் தேதியன்று கையெழுத்தானது.
இந்த ஆண்டு ஜூலை 26ந் தேதியன்று வெளியிடப்பட்ட இந்த அஞ்சல்தலைகளில் மகாத்மா காந்தியின் உருவமும், நெல்சன் மண்டேலா உருவமும் இடம் பெற்றிருந்தன.
(Visitor Counter : 89
வணிகம் மற்றும் தொழில்துறை அமைச்சகம்
ஆண்டு இறுதிக் கண்ணோட்டம் 2020 - வர்த்தகத்துறை, மத்திய வர்த்தக மற்றும் தொழில்துறை அமைச்சகம்
வர்த்தகத்துறை 2020ஆம் ஆண்டு மேற்கொண்ட பணிகளின் முக்கியமான அம்சங்கள்:கோவிட்-19 சமயத்தில் ஏற்றுமதியாளர்களுக்கு சலுகை: அந்நிய வர்த்தகக் கொள்கை 2021 மார்ச் வரை நீட்டிக்கப்பட்டது. அங்கீகார காலக்கெடு ஆறு மாதங்கள் நீட்டிக்கப்பட்டது.அவசரகாலக் கடன் உத்திரவாதத் திட்டத்தின் கீழ் குறு, சிறு, நடுத்தர நிறுவனங்களுக்கு பிணையின்றி ரூ.3லட்சம் கோடி கடன் அளிக்கப்பட்டது.கோவிட்-19 சமயத்தில் உலக நாடுகளுக்கு இந்தியா மருந்து சப்ளை: உலகம் முழுவதும் 114 நாடுகளுக்கு 45 டன் மற்றும் 400 மில்லியன் ஹைட்ராக்சி குளோரோ குயின் மாத்திரைகளை இந்தியா வழங்கியது. 96 மில்லியன் பாரசிடமால் மாத்திரைகள் மற்றும் இதர மருந்துகள் 24 நாடுகளுக்கு அனுப்பப்பட்டன. 57 நாடுகளுக்கு இதர அத்தியாவசியப் பொருள்கள் அனுப்பப்பட்டன.முழு உடல் கவச உடைகள் தயாரிப்பு ஒரு நாளைக்கு ஐந்து இலட்சமாக அதிகரிக்கப்பட்டது.அத்தியாவசியம் அற்ற பொருள்களின் இறக்குமதிகள் குறைப்பு: உள்நாட்டுத் தொழில்களை ஊக்குவிக்க அத்தியாவசியமற்ற பொருள்களின் இறக்குமதிகள் குறைக்கப்பட்டன. தங்கம், வெள்ளி, பயோ எரிபொருள், அகர்பத்தி, டயர்கள், கலர் டி.வி மற்றும் இதர உபகரணங்களின் இறக்குமதி குறைக்கப்பட்டது. பூக்கள், இயற்கை ரப்பர், பொம்மைகள், எல்இடி பொருள்களின் இறக்குமதிக்கும் கட்டுப்பாடுகள் விதிக்கப்படுகின்றன.
ஏசி, பிரிட்ஜ், பேப்பர் இறக்குமதிக்குத் தடை விதிக்கப்பட்டுள்ளது.அரசு இ-சந்தை இணையதளம் மூலம் 2020 டிசம்பர் 30ஆம் தேதி வரை ரூ.74,552 கோடிக்குப் பரிவர்த்தனை நடந்துள்ளது. 17.6 இலட்சம் தயாரிப்புகள், 9 இலட்சம் விற்பனையாளர்கள், சேவை அளிப்பவர்கள், 11,543 தயாரிப்புப் பிரிவுகள் அரசு இ-சந்தையில் உள்ளன.இருதரப்பு வர்த்தக வளர்ச்சி: கடந்த ஜூலை 15ஆம் தேதி அன்று காணொலிக் காட்சி மூலம் நடந்த, 15வது இந்தியா - ஐரோப்பிய யூனியன் உச்சி மாநாட்டில் அடுத்த ஐந்து ஆண்டுகளுக்கு இணைந்து செயல்படுவதற்கான திட்டம் வகுக்கப்பட்டது.இந்தியா - இந்தோனேஷிய இடையே கடந்த பிப்ரவரி 2ஆம் தேதி நடந்த இரு தரப்பு வரத்தக அமைச்சர்கள் கூட்டத்தில் இரு தரப்பு வர்த்தக உறவை மேம்படுத்துவது குறித்து விரிவாக விவாதிக்கப்பட்டன.
இந்தியா - மொரிசியஸ் இடையேயான பொருளாதார ஒத்துழைப்பு ஒப்பந்தம் முடிவடையும் நிலையில் உள்ளது.
கோவிட்-19 சூழல் இந்தியா - அமெரிக்கா இடையேயான வர்த்தக ஒத்துழைப்பை அதிகரித்துள்ளது. மூன்று அமெரிக்க நிறுவனங்கள், கோவிட்-19 தடுப்பூசிகளை அதிகமாகத் தயாரிக்க, இந்திய நிறுவனங்களுடன் இணைந்து பணியாற்றுகின்றன.இது போல் குவைத், இங்கிலாந்து, மேற்கு ஆப்பிரிக்கா, ஓமன் ஆகிய நாடுகளுடன் வரத்தக உறவை மேம்படுத்துவதற்கான ஒப்பந்தங்கள் செய்யப்பட்டுள்ளன.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்;
https://www.pib.gov.in/PressReleasePage.aspx?PRID=1684674
நிதி அமைச்சகம்
பெண்கள் பாதுகாப்பு மற்றும் அதிகாரமளித்தல் இயக்கத்திற்கு ரூ. 1330 கோடி
2019-20 ஆம் ஆண்டுக்கான இடைக்கால நிதிநிலை அறிக்கையில் , பெண்கள் பாதுகாப்பு மற்றும் அதிகாரமளித்தல் இயக்கத்திற்கு ரூ. 1330 கோடி ஒதுக்கப்பட்டுள்ளது. 2018-19 ஆம் ஆண்டில் வழங்கப்பட்ட தொகையை விட இது ரூ. 174 கோடி கூடுதலாகும்.
பெண்களின் நலனுக்காக பல்வேறு நலத் திட்டங்களை எடுத்து வரும் மத்திய அரசு, கடந்த நான்கரை ஆண்டுகளில் பெண்களின் வளர்ச்சியிலிருந்து பெண்கள் சார்ந்த வளர்ச்சியை நோக்கி நகர்ந்து வருகிறது என்று மத்திய நிதியமைச்சர் திரு பியூஷ் கோயல் தெரிவித்தார்.
பிரதமர் அலுவலகம்
இரண்டாவது தேசிய இளைஞர் நாடாளுமன்ற விழாவின் வெற்றியாளர்கள் மற்றும் இறுதி குழுவினரை பிரதமர் பாராட்டினார்
இளம் சாதனையாளர்களின் பேச்சுக்களை தனது பக்கத்தில் டிவிட் செய்து கொண்டாடினார்
இரண்டாவது தேசிய இளைஞர் நாடாளுமன்ற விழாவின் வெற்றியாளர்கள் மற்றும் இறுதிக் குழுவினரை பிரதமர் திரு நரேந்திர மோடி பாராட்டினார். இந்நிகழ்ச்சியில் காணொலிக் காட்சி மூலம் பேசிய பிரதமர், ‘‘உங்களின் உரையாடலும், விவாதங்களும் மிக முக்கியமானவை. நீங்கள் பேசுவதை நான் கேட்டு கொண்டிருக்கும்போது, எனக்கு ஒரு யோசனை வந்தது. அதனால் உங்கள் பேச்சுக்களை எனது டிவிட்டர் பக்கத்தில் வெளியிட முடிவு செய்தேன், 3 வெற்றியாளர்கள் மட்டும் அல்ல, பதிவு செய்யப்பட்ட பேச்சுக்கள் கிடைத்தால், இறுதி குழுவில் இருந்த அனைவரது பேச்சுக்களையும் நான் டிவிட் செய்வேன்.’’
பிரதமரின் டிவிட்டுகளை கீழ்க்கண்ட இணைப்பில் காணலாம் : https://pib.gov.in/PressReleasePage.aspx?PRID=1688086
நிதி அமைச்சகம்
விரிவான சீர்திருத்தங்கள் மற்றும் வலுவான கொள்கைகளில் இந்தியா கவனம் செலுத்தியது, நெருக்கடி காலத்திலும் வலுவாக இருக்க வழி வகுத்தது
விரிவான சீர்திருத்தங்கள் மற்றம் வலுவான கொள்கைகளில் நமது கவனமும், மக்கள் ஈடுபாட்டுடன் அனைவரின் முயற்சி மூலமான அமலாக்கமும், தேவைப்படுவோருக்கு உதவி செய்யும் இலக்கும், சிரமமான காலத்தில் சிறப்பாக செயல்பட நமக்கு உதவி செய்துள்ளன என்று மத்திய நிதி மற்றும் கார்ப்பரேட் விவகாரங்கள் துறை அமைச்சர் திருமதி நிர்மலா சீதாராமன் தெரிவித்துள்ளார்.
நாடாளுமன்றத்தில் இன்று மத்திய பட்ஜெட் 2023-24-ஐ தாக்கல் செய்து உரையாற்றிய அவர், பல்வேறு சாதனைகள் காரணமாக இந்தியாவின் மதிப்பு உலக அளவில் உயர்ந்துள்ளது என்றார். உலகத்தரத்தில் தனித்துவமான டிஜிட்டல் பொது கட்டமைப்பு அதாவது, ஆதார், கோ-வின், யுடிஐ, இணையில்லாத அளவு மற்றும் வேகத்தில் கொவிட் தடுப்பூசி, பருவநிலை தொடர்பான இலக்குகளில் சாதனை, இயற்கைக்கு உகந்த வாழ்க்கைமுறை  இயக்கம், தேசிய ஹைட்ரஜன் இயக்கம் போன்ற முன்னிலைப் பகுதிகளில் தீவிரமான பங்களிப்பு ஆகியவை இதற்கு காரணம் என்றும் அவர் கூறினார்.
கொவிட்-19 பெருந்தொற்று காலத்தில், 28 மாதங்களுக்கு 80 கோடிக்கும் அதிகமானவர்களுக்கு நிலையின்றி உணவு தானியஙகள் வழங்கும் திட்டத்தின் மூலம் எவரும் பசியுடன் உறங்கச் செல்லாமல் இருப்பது உறுதி செய்யப்பட்டதாக அவர் குறிப்பிட்டார். உணவு மற்றும் ஊட்டச்சத்துப் பாதுகாப்பை உத்தரவாதப்படுத்தும் உறுதியின் தொடர்ச்சியாக, பிரதமரின் ஏழைகள் நல உணவுத் திட்டத்தின் கீழ் அடுத்த ஓராண்டு காலத்திற்கு அனைத்து அந்த்யோதயா மற்றும் முன்னுரிமை குடும்பங்களுக்கு விலையின்றி உணவு தானியம் வழங்கும் திட்டம் 2023 ஜனவரி 1-லிருந்து அமல்படுத்தப்படுகிறது என்றும் இதற்கு செலவாகும் ரூ.2 லட்சம் கோடியும் மத்திய அரசால் ஏற்கப்படுகிறது என்றும் திருமதி நிர்மலா சீதாராமன் கூறினார்.
------
(SMB/KPG/RR
(Visitor Counter : 105
பாதுகாப்பு அமைச்சகம்
ஐஎன்எஸ் சென்னை கப்பற்படை தளத்திலிருந்து பிரமோஸ் சூப்பர்சானிக் ஏவுகணை வெற்றிகரமாக சோதனை செய்யப்பட்டது
ஒலியை விட அதிக வேகத்தில் செல்லும் பிரமோஸ் சூப்பர்சோனிக் ஏவுகணை, ஐஎன்எஸ் சென்னை போர்க்கப்பலில் இருந்து இன்று வெற்றிகரமாக சோதனை செய்யப்பட்டது. அது அரபிக்கடலில் உள்ள இலக்கை துல்லியமாக தாக்கியது.
எதிரிநாட்டுக் கப்பல்களை தொலைதூரத்திலிருந்து தாக்கும் திறன் கொண்ட முக்கிய ஆயுதமாக பிரமோஸ் ஏவுகணை கருதப்படுகிறது.இந்தியா மற்றும் ரஷ்யா நாடுகளின் கூட்டு முயற்சியில் இந்த பிரமோஸ் ஏவுகணை வடிவமைத்து தயார் செய்யப்பட்டுள்ளது.
இந்த வெற்றியை அடுத்து, மத்திய பாதுகாப்பு அமைச்சர் ராஜ்நாத் சிங்,
பாதுகாப்பு ஆராய்ச்சி மற்றும் மேம்பாட்டு நிறுவனம் , பிரமோஸ் குழு மற்றும் இந்திய கடற்படைக்குத் தமது பாராட்டுக்களைத் தெரிவித்துக் கொண்டார்.
பாதுகாப்பு ஆராய்ச்சி மற்றும் மேம்பாட்டு நிறுவனத் தலைவர் டாக்டர் சதீஷ் ரெட்டி, டிஆர்டிஓ நிறுவனத்தின் ஊழியர்கள், விஞ்ஞானிகள், பிரமோஸ் மற்றும் இந்திய கப்பல் படைக்கு தமது வாழ்த்துக்களைக் கூறினார். இந்திய பாதுகாப்பு படைக்கு மேலும் வலுவூட்டும் வகையில் பிரமோஸ் ஏவுகணைகள் அமையும் என்று அவர் நம்பிக்கை தெரிவித்தார்.
மேலும் விவரங்களுக்கு இந்த செய்தி குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1665630
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
பொதுமக்கள் குறைபாடுகளை கையாள்வதில் சிறப்பாக செயல்பட்ட அமைச்சகங்களுக்கு டாக்டர் ஜிதேந்திர சிங் பாராட்டு சான்றிதழ்
வடகிழக்கு பிராந்திய மேம்பாட்டுத் துறை , பிரதமர் அலுவலகம், பணியாளர், பொதுமக்கள் குறைபாடுகள், ஓய்வூதியம், அணுசக்தி மற்றும் விண்வெளித் துறை இணையமைச்சர் டாக்டர் ஜிதேந்திர சிங், ஒருங்கிணைக்கப்பட்ட பொதுமக்கள் குறைபாடுகள் தீர்வு மற்றும் கண்காணிப்பு முறையில் சிறப்பான செயல்திறனை வெளிப்படுத்திய அமைச்சகங்கள்/துறைகளுக்கு பாராட்டு சான்றிதழ்களை இன்று வழங்கினார்.
நிகழ்ச்சியில் பேசிய டாக்டர் ஜிதேந்திர சிங், பதிவு செய்யப்படும் பொதுமக்கள் குறைபாடுகளின் எண்ணிக்கை ஆண்டுக்கு 10 லட்சத்தை தாண்டிவிட்டதாக கூறினார். அரசால் பெறப்படும் பொதுமக்கள் குறைபாடுகளின் எண்ணிக்கை பல மடங்கு அதிகரித்துள்ளது என்றும் துறையால் அளிக்கப்படும் பொறுப்பான பதில் அரசின் மீது பொது மக்கள் வைத்துள்ள நம்பிக்கையே இதற்கு காரணம் என அவர் கூறினார். குறைபாடுகளுக்கு தீர்வு காண காலக் கெடு நிர்ணயிக்கப்பட்டுள்ளது என்றும் ஆனால் போதிய விழிப்புணர்வு இல்லாததால் குறைபாடுகள் தாக்கல் செய்யப்படுவதாகவும் டாக்டர் ஜிதேந்திர சிங் தெரிவித்தார். நடைமுறை பற்றி மக்களுக்கு பயிற்றுவிக்கப்பட வேண்டும் என்றும் இது குறித்த தகவல்கள் ஏற்கனவே பொது தளத்தில் உள்ளன என்றும் அவர் கூறினார்.
செயலர் ஏ.வி. ஈபன், கூடுதல் செயலர் திருமதி வசுதா மிஸ்ரா, மற்றும் மூத்த அதிகாரிகள் நிகழ்ச்சியில் கலந்து கொண்டனர்.
கீழ்க்காணும் துறைகளுக்கு ஜூலை முதல் செப்டம்பர் மற்றும் அக்டோபர் முதல் டிசம்பர் வரையிலான காலாண்டுக்கு விருதுகள் அளிக்கப்பட்டுள்ளன.
|
|
குழு
|
|
ஜூலை முதல் செப்டம்பர் வரையிலான காலாண்டு
|
|
அக்டோபர் வரை டிசம்பர் வரையிலான காலாண்டு
|
|
ஏ 
|
|
புதிய மற்றும் புதுப்பிக்கத்தக்க எரிசக்தி அமைச்சகம்
|
|
நில சீர்திருத்த துறை
|
|
பி. 
|
|
பஞ்சாயத்து ராஜ் அமைச்சகம்
|
|
நீதித் துறை
|
|
சி. 
|
|
நிதிச் சேவைகள் துறை (காப்பீடு`
|
|
மத்திய நேரடி வரிகள் வாரியம்
(Visitor Counter : 91